Prosess

Mål: Å tilføre et gammelt og velbrukt svart skjerf et nytt uttrykk og en ny funksjon ved bruk av ulike applikasjoner. (1)

Framgangsmåte: Jeg ønsket å videreutvikle arbeidet fra første samlings workshop, der jeg festet tre lysdioder i en strømkrets til skjerfet.

Jeg startet dette arbeidet med å tegne opp strømkretsen. (2) Her så jeg at jeg trengte tre lysdioder, to store og en liten, en motstand, ett batteri og en batterihylse.

Jeg stakk lysdiodene gjennom skjerfet, bøyde bena og la dem flatt med stoffet. For å skille mellom positiv og negativ, bøyde jeg dem i rund og firkantet form. (3) Jeg festet så motstand til den lille lysdioden.

Batteriet la jeg i en hylse. Jeg sydde en stjerne med strømførende tråd på hylsen og sydde den så stramt igjen med symaskin at batteriet fikk god kontakt med den strømførende tråden. (4)

Deretter brukte jeg en tynn strømførende tråd og sydde kretsen sammen, slik jeg hadde tegnet den. Som av- og på-mekanisme, brukte jeg to trykknapper.

Jeg opplevde at diodene lyste for svakt og valgte derfor å fjerne motstanden. I tillegg sydde jeg kretsen på nytt med tykkere strømførende tråd. Da lyste diodene bedre. (5)


 * --12-34---5- **

Da jeg skulle videreutvikle produktet, ville jeg bruke lysdiodene som utgangspunkt for en større applikasjon. Oppgaveteksten sier at man skal designe et refleksprodukt. Jeg ville derfor inkludere reflekser i applikasjonen. Jeg forsøkte å få tak i små refleksstjerner eller -perler som kunne egne seg, men innså etter hvert at jeg måtte lage mine egne. Jeg stanset derfor ut små reflekssirkler med hullmaskin, og sydde dem på med en perle som feste. (6) Jeg brukte også små og store sølvperler og forsøkte å fremstille en slags stjernehimmel. (7)

Selv om jeg hadde benyttet reflekser i applikasjonen, så jeg at skjerfet ikke fungerte godt nok som refleksprodukt. For å gi det bedre refleksfunksjon, bestemte jeg meg for å lage en ny applikasjon i en annen form på motsatt del av skjerfet. Jeg brukte refleksvesten vi hadde fått utdelt og fjernet refleksbåndene. (8) Deretter delte jeg dem med papirkutter, slik at jeg fikk bånd med ulik bredde. Båndene måtte ligge helt rett. For å få til dette, festet jeg dem med vliselin før jeg sydde med maskin. (9) Det var vanskelig å sy sømmen helt rett, da stoffet var tøyelig og refleksen var glatt. Men med lav hastighet på maskinen, ble resultatet bedre. (10)


 * <span style="color: #0f0cbb; font-family: 'Comic Sans MS',cursive;">--678-9--10-- **